لهستانین باشکندی ورشودا تشکیل ائدیلن 2.جی دونیا تای‌چی شامپیوناسیندا تورکیه، 1 قیزیل، 7 گوموش و 6 برنز مدال قازاندی.
تورکیه ووشو فدراسیاسی یؤنه‌تیم قورولو باشقانی عبدالرحمان آک‌یوز، تای‌چی‌ده ایلک دفعه شامپیونایا تیم اولا‌راق قاتیلدیق‌لارینی ایفاده ائده‌رک،
"بیز 11 ایدمانچی ایله شامپیونادا یئر آلدیق و یاخشی بیر باشاری الده ائتدیک. شامپیونادا 1 دونیا بیرینجی‌لیگی، 7 دونیا ایکینجی‌لیگی و 6 دونیا اوچونجولوگوموز وار. تای‌چی قیلینج ایستیلینده بورچین اورهان دونیا شامپیونو اولدو. دیگر ایدمانچی‌لاریمیز شامپیون‌لوغو آز فرقله الدن وئردی. بیز بئله بیر باشاری گؤزله‌میردیک. تیمیمیز 14 مدال بیردن گتیردی. بعضی ایدمانچی‌لاریمیز ایکی مدال بیردن آلدی" دئیه دانیشدی.
